 2 Ndị Eze 13  Nafọ nke iri abụọ na atọ nke ọchịchị Jehoash nwa Ehazaya eze Juda, Jehoahaz nwa Jihu ghọrọ eze Izrel wee chịa afọ iri na asaa na Sameria.O wee na-eme ihe jọrọ njọ nanya Jehova, na-esokwa mmehie Jeroboam nwa Nibat ji mee ka Izrel mehie. Ọ hapụghị ya.Jehova wee weso Izrel iwe dị ọkụ, nke mere na o nyefere ha naka Hazel eze Siria na Ben-hedad nwa Hazel nụbọchị ha niile.Ka oge na-aga, Jehoahaz mere ka obi Jehova jụrụ, nke mere na Jehova gere ya ntị; nihi na ọ hụrụ mmegbu a na-emegbu Izrel, nihi na eze Siria megburu ha.Nihi ya, Jehova nyere Izrel onye nzọpụta, nke mere na ha si nokpuru Siria pụta, ụmụ Izrel wee biri nụlọ ha dị ka ha biri noge gara aga.Ọ bụ naanị na ha ahapụghị mmehie ụlọ Jeroboam, nke o ji mee ka Izrel mehie. O jere ije nime ya; ọbụna ogwe osisi dị nsọ guzokwa na Sameria.Nihi na ọ dịghị ndị ọ hapụụrụ Jehoahaz ma e wezụga mmadụ iri ise ndị na-agba ịnyịnya na ụgbọ ịnyịnya iri nakwa puku ndị ikom iri ji ụkwụ aga, nihi na eze Siria bibiri ha, wee mee ka ha dị ka uzuzu nke dị nebe nzọcha mkpụrụ.Ma ihe ndị ọzọ metụtara Jehoahaz na ihe niile o mere na ike ọ kpara, ọ bụ na e deghị ha nakwụkwọ ihe ndị mere nụbọchị ndị eze Izrel?Nikpeazụ, Jehoahaz sooro nna nna ya hà dinaa, ha wee lie ya na Sameria; Jehoash nwa ya wee malite ịchị nọnọdụ ya.Nafọ nke iri atọ na asaa nke ọchịchị Jehoash eze Juda, Jehoash nwa Jehoahaz ghọrọ eze Izrel wee chịa afọ iri na isii na Sameria.O wee na-eme ihe jọrọ njọ nanya Jehova. Ọ hapụghị mmehie niile Jeroboam nwa Nibat ji mee ka Izrel mehie. O jere ije nime ha.Ma ihe ndị ọzọ metụtara Jehoash na ihe niile o mere na ike ọ kpara na otú o si buso Amazaya eze Juda agha, ọ bụ na e deghị ha nakwụkwọ ihe ndị mere nụbọchị ndị eze Izrel?Nikpeazụ, Jehoash sooro nna nna ya hà dinaa, Jeroboam wee nọkwasị nocheeze ya. E wee lie Jehoash na Sameria nebe e liri ndị eze Izrel.Ma Ịlaịsha dara ọrịa, bụ ọrịa ga-egbu ya. Jehoash bụ eze Izrel wee gbadakwuru ya ma malite ịkwa ákwá nihu ya, sị: Nna m, nna m, ụgbọ ịnyịnya agha Izrel na ndị na-agba ịnyịnya ya!Ịlaịsha wee sị ya: Were ụta, chịrịkwa akụ. O wee were ụta, chịrịkwa akụ.O wee gaa nihu ịsị eze Izrel: Jide ụta ahụ. O wee jide ya, e mesịa, Ịlaịsha tụkwasịrị aka ya naka eze.O wee sị: Meghee windo nke chere ihu nebe ọwụwa anyanwụ. O wee meghee ya. Nikpeazụ, Ịlaịsha sịrị: Gbaa! O wee gbaa. O wee sị: Akụ nzọpụta nke Jehova, ee, akụ nzọpụta nke a ga-agba Siria! Ị ga na-egbukwa ndị Siria nEfek ruo mgbe ha gwụchara.O wee sị: Chịrị akụ. O wee chịrị ha. O wee sị eze Izrel: Tie ha nala. O wee tie ha nala ugboro atọ kwụsị.Onye nke ezi Chineke wee weso ya iwe; o wee sị: Ọ bụ ugboro ise ma ọ bụ isii ka a tụrụ anya ka i tie ha nala! A sị na i mere otú ahụ, ọ gaara abụ na ị ga na-egbu ndị Siria ruo mgbe ha gwụchara, ma ugbu a, ọ bụ ugboro atọ ka ị ga-emeri Siria.E mesịa, Ịlaịsha nwụrụ, ha wee lie ya. Ma e nwere ìgwè ọ lụọ ọ gbalaga nke ndị Moab, bụ ndị na-abata mgbe niile nala ahụ ná mmalite afọ.O wee ruo na mgbe ha na-eli otu nwoke, lee, ha hụrụ ìgwè ọ lụọ ọ gbalaga ahụ. Ha tụbara nwoke ahụ ozugbo nebe e liri Ịlaịsha wee gbaa ọsọ. Mgbe ozu nwoke ahụ metụrụ ọkpụkpụ Ịlaịsha, ọ dịrị ndụ ozugbo ma guzoro nụkwụ ya.Ma Hazel eze Siria megburu Izrel nụbọchị niile nke Jehoahaz.Otú ọ dị, Jehova meere ha amara, meekwara ha ebere ma chee ihu nebe ha nọ nihi ọgbụgba ndụ nke ya na Ebreham na Aịzik na Jekọb; ọ chọghịkwa ibibi ha, ọ chụpụghịkwa ha nihu ya ruo ugbu a.Nikpeazụ, Hazel eze Siria nwụrụ, Ben-hedad nwa ya wee malite ịchị nọnọdụ ya.Jehoash nwa Jehoahaz wee nata Ben-hedad nwa Hazel obodo ndị ọ naara Jehoahaz nna ya nagha. Jehoash meriri ya ugboro atọ, o wee nata ya obodo ndị bụ nke Izrel. 